ประจำเดือนมากะปริบกะปรอยก่อนประจำเดือนมาหลายวันพอประจำเดือนมาเต็มที่3-4วันหลังจากนั้นประจำเดือนก็มากะปริบกะปรอย ไม่ได้มามาก วันละนิดติดชุดชั้นใน ผ่านมาหลายวันแล้วค่ะ แต่ไม่ได้ปวดท้องอะไร ปกติไม่เคยเป็นนานขนาดนี้ค่ะ อยากทราบว่าจะเป็นอะไรหรือเปล่าคะ
สวัสดีค่ะ ประจำเดือนแบบที่เป็นปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกประจำเดือนที่มากระปริดกระปรอย ไม่เป็นไปตามรอบเดือน อาจมีสาเหตุมาจาก เลือดออกผิดปกติจากช่องคลอดจากผลข้างเคียงจากการใช้ยาคุมกำเนิด ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ การมีแผลตรงช่องคลอดหรือปากมดลูก เป็นต้นถ้ามีเลือดออกไม่เป็นไปตามรอบเดือน ควรไปพบแพทย์เพื่อตรวจหาสาเหตุที่แน่ชัดต่อไป ในเบื้องต้นงดการมีเพศสัมพันธ์ ไม่ซื้อยาปรับฮอร์โมนใดๆมาใช้เอง